open-index/open-wikipedia-markdown huggingface dataset:
Yrjönkadun uimahalli

**Yrjönkadun uimahalli** on Suomen ensimmäinen ja vanhin julkinen uimahalli. Halli otettiin käyttöön 4. kesäkuuta 1928. Seuraava Helsingissä käyttöön otettu uimahalli avattiin 1940 Santahaminan kadettikoulussa. Turun uimahalli avattiin vasta 1954. Yrjönkadun halli sijaitsee Helsingissä osoitteessa Yrjönkatu 21b, ja sen omistaa Helsingin kaupunki.

## Historia
Uimahallirakennus on arkkitehti Väinö Vähäkallion suunnittelema ja tyyliltään 1920-luvun klassismia. Hallin esikuvana oli varsinkin Tukholman Centralbadet. Se oli alun perin yksityisomistuksessa, mutta siirtyi SVUL:lle 1954 ja Helsingin kaupungille 1967. Halli entisöitiin vuosina 1997–1999.

## Kuvaus
Yrjönkadun uimahallin ensimmäisessä kerroksessa on 25 × 10 metrin allas, kaksi saunaa ja pukukaapit altaan reunoilla. Toisessa kerroksessa on lepohyttejä, saunoja ja kahvilapalvelut. Halliin myydään erikseen ensimmäiseen kerrokseen sekä molempiin kerroksiin oikeuttavia lippuja. Hallissa on perinteisesti uitu alasti, mutta uima-asun käyttö on ollut sallittua vuodesta 2001. Miehillä ja naisilla on omat uintivuoronsa. Maaliskuussa 2012 Yrjönkadun uimahalli ilmoitti vaihtavansa alkuperäisen vuodelta 1928 peräisin olevan puukiukaansa uuteen vähentääkseen Forumin kiinteistöjen savuhaittoja. Uusi puukiuas otettiin käyttöön elokuussa 2013. Se on 2,8 metriä korkea ja sen arvioidaan olevan yksi Suomen suurimpia puukiukaita.

Britannian yleisradioyhtiö BBC sijoitti vuonna 2015 Yrjönkadun uimahallin maailman kauneimpien uimahallien listalle.

Uimahalli sulkeutui 31. joulukuuta vuonna 2023 perusparannuksen vuoksi ja valmistui alkuvuodesta 2026.

## Kuvia

Tiedosto:Yrjönkadun uimahalli 1968 G16919.jpg|Vuonna 1968
Tiedosto:Uimahalli - N30836 - hkm.HKMS000005-km003k5j.jpg|Vuonna 1929
Tiedosto:Yrjonkadun-uimahalli-1928.jpg|Vuonna 1928
Tiedosto:Ryhmä rakenteilla olevan Yrjönkadun uimahallin altaan pohjalla.jpg|Uimahallin allas rakenteilla n. 1927–1928


## Lähteet

## Kirjallisuutta
* 
* 
* 
* 

## Aiheesta muualla

*
Sandra Izbașa

**Sandra Raluca Izbașa** (s. 18. kesäkuuta 1990 Bukarest) on romanialainen telinevoimistelija, olympiavoittaja ja Euroopan mestari.

Izbașa aloitti voimistelu-uransa vuonna 1994. Ensimmäisissä aikuisten arvokilpailuissaan 2006 EM-kisoissa Volosissa Izbașa osallistui kaikkiin lajeihin. Hän saavutti kultaa permannolta, hopeaa moniottelusta ja joukkuekilpailusta sekä pronssia puomilta. Hypyssä hänen sijoituksensa oli seitsemäs. Ainoastaan nojapuilla hän ei selviytynyt loppukilpailuun. Samana vuonna Izbașa saavutti maailmancupin kilpailun voiton permannolla Glasgow’ssa ja oli puomilla kolmas. Lyonin maailmancupissa hän sijoittui permannolla hopealle, puomilla pronssille ja oli nojapuilla kuudes. Vuoden lopulla Århusin MM-kisoissa Izbașa saavutti hopeaa puomilta ja pronssia moniottelusta. Permannolla hän sijoittui kuudenneksi ja hypyssä kahdeksanneksi. Lisäksi hän oli mukana neljänneksi sijoittuneessa Romanian joukkuekilpailun joukkueessa.

Vuonna 2007 Pariisin maailmancup-kilpailussa Izbașa sijoittui pronssille permannolla ja oli puomilla viides sekä hypyssä kuudes. Amsterdamin EM-kisoissa hän saavutti hopeaa puomilta ja moniottelusta, ja sijoittui kahdeksanneksi hypyssä. Permannolla hän selviytyi parhaalla pistemäärällä loppukilpailuun, mutta jätti finaalin väliin loukattuaan jalkansa hetkeä aikaisemmin puomilla, minkä johdosta myös permantokilpailun sijoitukseksi jäi kahdeksas sija. Nojapuilla hän jäi loppukilpailun ulkopuolelle 14. sijallaan. Stuttgartin MM-kisoissa hän oli mukana voittamassa joukkuekilpailun pronssia, mutta jäi ilman henkilökohtaisia mitaleita. Ainoastaan permannolla ja moniottelussa hän selviytyy loppukilpailuihin, sijoituksinaan kahdeksas ja yhdeksäs. Seuraavana vuonna Clermontin EM-kisoissa Izbașa voitti kultaa permannolta ja joukkuekilpailusta, ja saavutti lisäksi hopeaa puomilta. Cottbusissa käydyssä maailmancupin kisassa hän voitti kultaa permannolta ja pronssia puomilta.  Elokuussa 2008 Pekingin olympialaisissa Izbașa voitti kultaa permannolta  ja saavutti joukkuekilpailun pronssia. Henkilökohtaisessa moniottelussa hänen sijoituksensa oli kahdeksas. Berliinissä 2011 Izbașa voitti hypyssä ja permannolla Euroopan mestaruuden. 

Izbașa kilpaili heinä-elokuussa 2012 toisissa olympialaisissaan. Hän voitti Lontoon kisoissa kaksi mitalia, hypyn kultaa ja joukkuekilpailun pronssia. Aiemmin samana vuonna hän voitti niin ikään kaksi mitalia Brysselin EM-kilpailuissa, kultaa hypystä ja joukkuekilpailusta. 

Izbașa on 163 senttimetriä pitkä ja painaa kilpailumitoissa 48-49 kilogrammaa. Hänen pääasiallisena valmentajanaan toimii Nicolae Forminte. Seuratasolla hän edustaa Steaua Bukarestia.

## Lähteet
The Day That Never Comes

**The Day That Never Comes** on yhdysvaltalaisen metallimusiikkia soittavan Metallican 21. elokuuta 2008 julkaistu single. Se on yhtyeen neljäskymmenes singlejulkaisu ja ensimmäinen single yhtyeen *[[Death Magnetic]]* -albumilta. Kappale on kestoltaan 7 minuuttia ja 56 sekuntia. Kappaleen sävellykseen ovat osallistuneet kaikki yhtyeen jäsenet.

Kappale alkaa ilman säröä sähkökitaralla näppäillen, jonka jälkeen alkaa kitaralla säestetty laulu. Keskivaiheilla tempo kasvaa ja kitarat soivat harmoniassa keskenään ja tämän jälkeen tulee pitkä, Hammettin soittama soolo. Kyseisessä kappaleessa myös James Hetfield soittaa kitaraansa ns. "ylös-alas" -näppäilytyylillä.

## Kappaleet

# The Day That Never Comes - 07:56

## Kokoonpano

* James Hetfield – laulu, rytmikitara
* Kirk Hammett – soolokitara, taustalaulu
* Robert Trujillo – bassokitara, taustalaulu
* Lars Ulrich – rummut, lyömäsoittimet
* Rick Rubin – tuottaja
* Ted Jensen – masteroija
* Greg Fidelman – miksaaja
* Thomas Vinterberg – musiikkivideon ohjaaja
Seitsemän pyhimyksen kappeli

**Seitsemän pyhimyksen kappeli** () on Le Vieux-Marchéssa sijaitseva pieni, ristinmuotoinen pyhiinvaelluskappeli. Se on rakennettu vuosien 1704 ja 1714 välillä Plouaret'n lähelle, Côtes-d'Armorin departementtiin Bretagneen. "Seitsemän pyhimystä" on alueelle tyypillinen nimi, jonka mukaan on nimetty alueen dolmenit, menhirit ja lähteet.

Kappeli on rakennettu Allée couverten raunioista. Kappelin megaliittirakennelma oli alun perin krypta oikean poikkilaivan alueella, se sijaitsi noin kuusi askelmaa korkeammalla. Dolmenin peitelevyt muodostavat lattian. Alempi alue on yli viisi metriä pitkä ja noin kaksi metriä leveä ja sen korkeus vaihtelee 1,5 ja 1,9 metrin välillä.

Sanotaan, että seitsemän patsasta, jotka nykyään sijaitsevat alttarilla, olisi löydetty dolmenin kaivauksien yhteydessä. Kappelin kerrotaan saaneen nimensä Ephesuksen seitsemän marttyyrin mukaan.
Luettelo Amalgam Comicsin henkilöistä

Tämä on **luettelo amerikkalaisen sarjakuvakustantamo [[Amalgam Comics]]in luomista kuvitteellisista henkilöistä**. Huom. Luettelo on keskeneräinen.

## Sankarit
* Access
* Amatsoni
* Catsai
* Dare Terminaattori
* Dial H.U.S.K.
* Ferromies
* Goljatti
* Hyönteiskuningatar
* Jade Nova
* Jericho
* Jäävuori
* Kapteeni Marvel
* Karkuri
* Lepakko-Otus
* Lobo Ankka
* Magneto
* Mercury
* Musta Lepakko
* Neiti Tique
* Niles Cable
* Petokas
* Rautalyhty
* Silikoonimies
* Supersotilas
* Terra-X
* Tohtori Outokohtalo
* Tulilintu (myöhemmin superroisto)
* Tumma Kynsi
* Venyvätyttö
* Vesisukeltaja
* Vihreä Vartiomies
* Yöhiipijä

## Roistot
* Blobuster
* Galactiac
* H.E.C.T.O.R.
* Hyeena
* Hämähäkkiklooni
* Kaksinaamainen Menninkäinen
* Kybercroc
* Lady Talia
* Linnunpelätin
* Selina Luthor
* Majuri Zemo
* Mandarinestro
* Omegapeto
* Ra's-A-Tuho
* Sinistron
* Spiraali Harley
* Suuri Kysymys
* Terra-X
* Thanoseid
* Tohtori Tuomiopäivä
* Tulilintu
* Verilintu
* Viherkallo
* Will Magnus

## Ryhmät
Maahockey kesäolympialaisissa 2008

**[[Kesäolympialaiset 2008|Vuoden 2008 kesäolympialaisten]] [[maahockey]]** järjestettiin 10. elokuuta &ndash; 23. elokuuta 2008 Pekingissä. Kultaa voittivat miesten sarjasta Saksa ja naisten sarjasta Alankomaat.

## Mitalistit
### Naiset

### Miehet

## Miesten turnaus

### Alkulohkot

#### Lohko A

#### Lohko B

### Loppusarjat

#### Mitaliottelut

#### Ottelut sijoista 5-12

* 5. sijasta:  -  5-2
* 7. sijasta:  -  4-2
* 9. sijasta:  -  3-0
* 11.sijasta:  -  4-3 ja.

## Lähteet

* http://www.the-sports.org/field-hockey-men-s-olympic-games-final-round-classification-round-2008-results-s33-c0-b0-g153-t2719-u218-m51501-a0.html
Katherine Mudge

**Katherine Gwen Mudge** (16. elokuuta 1881 Llanbedr, Gwynedd – 26. heinäkuuta 1975 Stratton, Cornwall) oli brittiläinen jousiampuja, joka osallistui Lontoon olympialaisissa vuonna 1908  kansalliselle kierrokselle. Mudge oli 17:s pistein 465, kun kilpailun voittaja Sybil Newall sai 688 pistettä. 

## Lähteet
Adolphe Boucard

**Adolphe Boucard** (1839 – 15. maaliskuuta 1905 Hampstead, Englanti) oli ranskalainen lintutieteilijä.

Boucard keräili lintuja Meksikossa ja Keski-Amerikassa. Hän keskittyi kolibrien keräämiseen ja julkaisi vuosina 1891−1895 *The Hummingbird* julkaisua. Hän vietti viimeiset elinvuotensa Englannissa Isle of Wightilla ja kuoli poikansa kotona Hampsteadissa.

Hänen kunniakseen nimesi Philip Lutley Sclater huilutinamin (*Crypturellus boucardi*) vuonna 1859 ja Étienne Mulsant mangrovetimanttikolibrin (*Amazilia boucardi*) vuonna 1877.

Boucard nimesi muun muassa laavajunkon (*Junco vulcani*) vuonna 1878.
Tiergärtnertor

**Tiergärtnertor** () on 1200-luvulla rakennettu, nelikulmainen porttitorni ja Nürnbergin vanhankaupungin kaupunginportti. Torni on nykyään suosittu turistikohde. Aukiolta lähtee neljä kujaa alas kukkulalta. Alue on ympäröity puusta ja hiekkakivestä tehdyillä taloilla, joihin kuuluvat muun muassa Albrecht Dürerin talo ja Pilatushaus. Se sijaitsee Nürnbergin linnasta etelään ja kuuluu Nürnbergin historialliseen mailiin.

## Historia
Tiergärtnertor pystytettiin 1200-luvun jälkipuoliskolla. Kulkuvälineiden kasvaessa se jäi ajan myötä liian pieneksi. Portti muurattiin umpeen vuonna 1545 ja lähelle rakennettiin uusi, isompi portti. Portti sai nimensä vallihaudan lähellä sijainneen linnankreivin riista-aitauksen mukaan. Germanisches Nationalmuseum käytti tornia ensimmäisenä näyttelypaikkanaan vuonna 1852.

## Aiheesta muualla

*Valokuvia
Carrollin piirikunta (Ohio)

**Carrollin piirikunta** on piirikunta Ohiossa, Yhdysvalloissa, joka on nimetty Charles Carrollin, itsenäisyysjulistuksen allekirjoittajan mukaan. Sen hallintokeskus ja suurin kylä on Carrolton.

## Maantiede
Carrollin naapuripiirikuntia ovat Columbiana koillisessa, Jefferson kaakossa, Harrison etelässä ja Tuscarawas lounaassa.

## Väestö
Piirikunnassa oli vuoden 2010 väestönlaskennassa 28&nbsp;836 ihmistä. Etniset ryhmät jakautuvat valkoisiin, joita on 97,8%, mustiin (0,6%), alkuperäisamerikkalaisiin (0,3%) ja aasialaisiin (0,2%).

Kotitalouden mediaanitulo on 43&nbsp;323 dollaria ja köyhyysrajan alapuolella oli 13,9% väestöstä vuosina 2007–2011.

## Lähteet
Taitouinti kesäolympialaisissa 2008

Pekingin kesäolympialaisten 2008 taitouintikilpailut järjestettiin 18. - 23. elokuuta Pekingin kansallisessa vesiurheilukeskuksessa. 

## Aikataulu

## Karsinnat olympialaisiin
### Joukkuekilpailu

### Pariuinti

## Mitalistit

## Mitalitaulukko
Amalgam Comics

**Amalgam Comics** oli Marvel Comicsin ja DC Comicsin yhdessä omistama sarjakuvakustantamo. Kustantamo loi eräänlaisia parodioita Marvelin ja DC:n hahmoista sillä Amalgamin hahmot olivat nimeä myöten yhdistelmiä em. kustantamoiden hahmoista.

## Henkilöt

Amalgam Comicsin henkilöt olivat yhdistelmiä Marvelin ja DC:n henkilöistä ja heillä oli yleensä samat voimat kuin alkuperäisilläkin.
White Whale

**White Whale** on suomalaisen Hi-Lo & In Between -yhtyeen studioalbumi. Albumi julkaistiin 20. elokuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Juha Timonen – laulu, kitara, lap steel
* Jussi Suonikko – viulu, mandoliini
* Sami Sippola – Wurlitzer-sähköpiano
* Ville Rauhala – basso
* Juppo Paavola – rummut

## Aiheesta muualla
* Hi-Lo & In Betweenin MySpace-sivut

## Lähteet
* *White Whale* -CD:n kansilehti (Rocket Records 2008)

### Viitteet
The Best of The Animals

**The Best of The Animals** on The Animals -yhtyeen vuonna 2000 julkaistu kokoelma-albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Andrea Minguzzi

**Andrea Minguzzi** (s. 1. helmikuuta 1982) on italialainen kreikkalais-roomalaisen tyylin painija 84 kilogramman painoluokassa.

Minguzzin uran suurin saavutus on olympiavoitto 2008 Pekingin olympialaisissa, missä hän voitti loppuottelussa unkarilaisen Zoltán Fodorin. Pekingissä Minguzzin välierävoitto Ruotsin Ara Abrahamianista aiheutti suurta keskustelua ja protestointia tuomaritoimintaa kohtaan. Aikaisemmin Minguzzi on saavuttanut urallaan kaksi arvokisamitalia, EM-pronssia sekä 2007 Sofiasta että 2008 Tampereelta.

Ammatiltaan Minguzzi on poliisi. Hänen valmentajanaan toimii Marco Papacci.

## Lähteet
Étienne Mulsant

**Martial Étienne Mulsant** (2. maaliskuuta 1797 − 4. marraskuuta 1880) oli ranskalainen hyönteistieteilijä ja lintutieteilijä.

Mulsant oli Saint-Jean-la-Bussièren pormestari vuodesta 1817 alkaen ja rauhantuomari vuodesta 1827 lähtien. Hän muutti vuonna 1830 Lyoniin, jossa hän sai apulaiskirjastonhoitajan viran vuonna 1839. Vuosina 1843−1873 hän toimi luonnontieteiden professorina.

Vuonna 1840 hän julkaisi yhdessä useiden muiden hyönteistieteilijöiden kanssa teoksen *Histoire naturelle des Coléoptères de France*. Yhdessä Jean Baptist Édouard Verreauxin (1810−1868) kanssa hän kirjoitti teoksen *Histoire naturelle des punaises de France* vuosina 1865−1879. Hän julkaisi myös koulukirjoja eläintieteestä ja maantieteestä. Hän oli vuosien ajan *la Société linnéenne de Lyon*in puheenjohtaja.

Mulsant julkaisi useita tutkimuksia linnuista. Vuonna 1868 hän kirjoitti teoksen *Lettres à Julie sur l'ornithologie*. Jules Bourcier nimesi piikkitöpökolibrin (*Chaetocercus mulsanti*) hänen kunniakseen vuonna 1842. Mulsant nimesi muun muassa mangrovetimanttikolibrin (*Amazilia boucardi*).

Vuosina 1874−1877 Mulsant julkaisi laajan 4-osaisen teoksen *Histoire Naturelle des Oiseaux-Mouches, ou Colibris constituant la famille des Trochilïdes*. Teos on kuvitettu 120:llä suurikokoisella käsin väritetyllä litografialla.
Sliema Wanderers FC

**Sliema Wanderers FC** on maltalainen jalkapalloseura Slieman kaupungista. Se perustettiin vuonna 1909. Joukkue pelaa maan korkeimmalla sarjatasolla Maltan Valioliigassa. Se on maan menestynein joukkue 26 liigamestaruudellaan ja 19 Maltan Cupin voitolla.

## Pelaajat

## Saavutukset
***[[Maltan Valioliiga]]n voitto:**
1919/20, 1922/23, 1923/24, 1925/26, 1929/30, 1932/33, 1933/34, 1935/36, 1937/38, 1938/39, 1939/40, 1948/49, 1953/54, 1955/56, 1956/57, 1963/64, 1964/65, 1965/66, 1970/71, 1971/72, 1975/76, 1988/89, 1995/96, 2002/03, 2003/04, 2004/05
***[[Maltan Cup]]in voitto:**
1935, 1936, 1937, 1940, 1946, 1948, 1951, 1952, 1956, 1959, 1963, 1965, 1968, 1969, 1974, 1979, 1990, 2000, 2004, 2009, 2016, 2024
***Maltan 1. divisioonan voitto:**
1983/84
***Super Cupin voitto:**
1996, 2000
***Löwenbräu Cupin voitto:**
1999, 2001, 2002
***Super 5 Cupin voitto:**
1990/91, 2001/02, 2003/04
***Cassar Cupin voitto:**
1923/24, 1924/25, 1933/34, 1934/35, 1937/38, 1938/39, 1945/46, 1955/56, 1956/57, 1959/60, 1966/67
***Scicluna Cupin voitto:**
1949/50, 1950/51, 1953/54, 1954/55, 1955/56, 1956/57, 1957/58, 1958/59, 1959/60, 1965/66
***Cousis Shieldin voitto:**
1917/18, 1919/20, 1923/24, 1925/26
***Christmas Cupin voitto:**
1966/67, 1967/68, 1970/71
***Independence Cupin voitto:**
1964/65, 1969/70, 1971/72, 1973/74, 1981/82
***Testaferrata Cupin voitto:**
1964/65, 1974/75
***MFA Cupin voitto:**
1931/32
***Sons of Malta Cupin voitto:**
1972/73, 1979/80
***Euro Cupin voitto:**
1982, 1987, 1990, 2004, 2005
***Christmas Tourney Cupin voitto:**
1936/37, 1948/49
***Schembri Shieldin voitto:**
1955/56, 1957/58
***Empire Sports Ground Cupin voitto:**
1923/24
***MFA League Cupin voitto:**
1965/66, 1969/70, 1978/79, 1984/85
***MPFA Shieldin voitto:**
1954/55

## Aiheesta muualla
*Joukkueen kannattajien sivusto
Nancy Jebet Langat

**Nancy Jebet Langat** (sukunimi esiintyy myös muodossa **Lagat**, s. 22. elokuuta 1981 Eldoret) on kenialainen yleisurheilija, 1&nbsp;500&nbsp;metrin olympiavoittaja. 

Langat saavutti junioreiden MM-kilpailujen 800&nbsp;metrillä pronssia Sydneyssä 1996 ja hopeaa Annecyssä 1998 ajalla 2.05,43. Marrakechin maastojuoksun MM-kilpailuissa hän sijoittui samana vuonna lyhyellä matkalla 38:nneksi. Vuonna 2000 Langat voitti 800&nbsp;metrin junioreiden maailmanmestaruuden Santiago de Chilessä ajalla 2.01,51.

Langat voitti vuonna 2004 Brazzavillessä Afrikan mestaruuden 1&nbsp;500&nbsp;metrillä, mutta karsiutui Ateenan olympialaisissa saman matkan välierissä. Seuraavana vuonna hän oli maastojuoksun MM-kilpailuissa Saint-Étiennessä lyhyellä matkalla kahdeksas. Helsingin MM-kilpailuissa hän jäi 1&nbsp;500&nbsp;metrillä alkueriin.  

Langat voitti Pekingissä 2008 olympiakultaa 1&nbsp;500&nbsp;metrillä tuolloisella ennätyksellään 4.00,23. Hän aloitti ratkaisevan loppukirin 250&nbsp;metriä ennen maalia jättäen kilpailua johtaneen Maryam Yusuf Jamalin taakseen. Berliinin MM-kilpailuissa 2009 hän karsiutui 1&nbsp;500&nbsp;metrin välieräjuoksussa. Myöhemmin samana syksynä hän voitti  1&nbsp;500&nbsp;metriä ajalla 4.13,63.

Langat voitti Nairobissa 2010 Afrikan-mestaruuden 1&nbsp;500 metrillä ajalla 4.10,43. Delhin Kansainyhteisön kisoissa hän voitti kultaa sekä 800 että 1&nbsp;500 metrillä. Seuraavan vuoden Daegun MM-kilpailuissa hän karsiutui 1&nbsp;500 metrin välierissä.

Hän juoksi 2010 ennätyksensä 800 metrillä Eugenessa ajalla 1.57,75 ja 1&nbsp;500 metrillä Lausannessa ajalla 4.00,13.

## Lähteet
Edward Michael Egan

**Edward Michael Egan** (2. huhtikuuta 1932 Oak Park, Illinois – 5. maaliskuuta 2015) oli katolisen kirkon yhdysvaltalainen pappi. Hän toimi New Yorkin arkkipiispana 2000–2009. Sitä ennen hän oli toiminut vuodesta 1988 Bridgeportin piispana Connecticutissa.

Egan syntyi Illinoisissa ja opiskeli hengellistä alaa niin Yhdysvalloissa kuin Roomassakin. Hän sai pappisvihkimyksensä 15. joulukuuta 1957. Hänestä tuli kardinaali vuonna 2001, ja hän osallistui uuden paavin valintaan vuonna 2005. Vuoden 2013 konklaavin aikaan hän oli liian iäkäs äänestääkseen.

## Lähteet
*Catholic-hierarchy.org
Suoraruiskutus

**Suoraruiskutus** (myös **suorasuihkutus**) on polttoaineen ruiskutusjärjestelmä, jossa polttoaine annostellaan suuttimilla suoraan palotilaan. Järjestelmä on hyvin yleinen dieselmoottoreissa, mutta se on myös yleistynyt 2000-luvulla bensiinimoottoreissa. Polttoaineen syötöstä suuttimiin voi huolehtia joko erillinen jakajapumppu sylinterikohtaisine polttoaineputkineen, sylinterikohtaiset pumppusuuttimet tai yhteispaineruiskutus.

Suoraruiskutuksen sijasta polttomoottorissa saattaa olla imukanavaan tai dieselmoottorissa kammioon ruiskuttava perinteisempi ruiskutusjärjestelmä. Vanhemmissa ottomoottoreissa ennen ruiskutusjärjestelmien yleistymistä polttoaineen syötöstä huolehti kaasutin.

## Suoraruiskutusjärjestelmiä
***GDI** on Mitsubishin kehittämä bensiinimoottori.
***DI-D** on Mitsubishin kehittämä dieselmoottori.
***D4** on Toyotan suoraruiskutusjärjestelmä.
***TSI** ja **FSI** ovat Volkswagenin suoraruiskutteisia bensiinimoottoreita.
***TDI** on Volkswagenin suoraruiskutteinen dieselmoottori.
***DISI** (Direct Injection Spark Ignition) on Mazdan käyttämä lyhenne, joka tarkoittaa suoraruiskutusta ja suorasytytystä. 
***CDI** on Mercedes-Benzin kehittämä dieselmoottori.
***SIDI** (Spark Ignition Direct Injection) on Opelin suoraruiskutus ja suorasytytys bensiinimoottoreissa.
Albrecht Dürerin talo

**Albrecht Dürerin talo** () on Nürnbergissä sijaitseva Albrecht Dürerin kotimuseo, jossa taiteilija asui ja työskenteli 1509–1528. Dürer eli talossa vaimonsa Agnesin, äitinsä, kisällien ja oppipoikiensa kanssa. Nykyään talo kuuluu Nürnbergin museoihin, ja se on turistikohde. Se on myös osa Nürnbergin historiallista mailia.

Talo on rakennettu 1400-luvun lopulla. Ennen Düreriä talo kuului Bernhard Walther -nimiselle kauppiaalle ja astronomille. Kattohuoneistossa on edelleen Waltherin observatorio. Dürer osti talon 275:llä guldenilla vuonna 1509. Vuonna 1871 talossa avattiin hänen nimeään kantava museo.

Talo sijaitsee lähellä Nürnbergin linnaa osoitteessa Albrecht-Dürer-Straße 39. Sen edustalla on Tiergärtnertor-aukio, jota kutsutaan usein Düreraukioksi ().
Katija Pevec

**Katija Mira Pevec** (s. 1. maaliskuuta 1988 Honolulu, Havaiji) on yhdysvaltalainen näyttelijä. Hän tulkitsi Lauren Zelmerin roolin Nickelodeonin televisiosarjassa *Just for Kicks*. Muuten hänellä on ollut muiden muassa osat elokuvissa *Air Bud: Spikes Back* (2003), *[[Sleepover]]* (2004) ja *Sinun, minun ja meidän* (2005).

## Aiheesta muualla
*
Lutepää

**Lutepää** on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee aivan Venäjän rajalla. Lutepää on setukaiskylä, ja asukkaita siellä oli vuonna 2007 seitsemän.

## Maantiede
Linnuntietä Lutepäästä on matkaa Sesnikiin noin 2,3 kilometriä, venäläiseen Jatsmaniin n. 2,5 km, Korelaan n. 3,4 km, Õrsavaan n. 5,4 km, Saatseen n. 5,8 km ja kunnan keskukseen Värskaan n. 6,2 km.

Lutepään ja etelämpänä sijaitsevan Saatsen kylän välissä sijaitsee lentohiekka-alue, jolla on kokoa pari neliökilometriä. Suurin osa hietikosta sijaitsee naapurimaa Venäjän puolella. Aluetta kutsutaan Setomaan Saharaksi. Hietikot syntyivät luultavasti suuren metsäpalon seurauksena 1500-luvulla. Nykyään hietikolle istutetaan mäntyjä hiekan kiinnittämiseksi. Hietikolla kasvavat muun muassa hietaolkikukka, kylmänkukka ja isoarho.

### Sijainti Venäjän rajalla
Tie pohjoisen suunnasta, Värskasta, Lutepäähän kulkee noin 30 metrin matkan Venäjän puolella (). Tätä matkaa ei saa tehdä jalan. Venäjän puolelle on kiellettyä pysähtyä. Mitään rajamuodollisuuksia tällä välillä ei ole.

Lutepään ja etelässä sijaitsevan Sesnikin kylän välillä on Saatsen saappaana () tunnettu, parin neliökilometrin kokoinen, Venäjälle kuuluva alue. Ainoa tie Värskasta Saatseen johtaa tämän alueen läpi. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan.

Vielä joitain vuosia sitten Lutepään asukkaat olivat tekemisissä lähellä rajaa, Venäjän puolella, sijaitsevan Jatsmanin kylän asukkaiden kanssa. Nykyisin kylien asukkaiden välillä ei kuitenkaan enää ole säännöllistä yhteydenpitoa rajasta johtuen.

## Väkiluvun kehitys

## Lähteet

## Aiheesta muualla
*Lutepäästä Setomaa Valdade Liitin sivuilla
*Kuvia Lutepään ja Venäjän rajoilta sekä muualta Viron ja Venäjän sekä Viron ja Latvian rajaseuduilta.
Carl Cederström

**Carl Cederström** (5. maaliskuuta 1867 Tukholma Ruotsi – 29. kesäkuuta 1918) oli vapaaherra, agronomi ja ruotsalainen lentopioneeri, jota sanottiin lentoparoniksi.

Cederström aikoi näyttelijäksi, mutta hänen isänsä lähetti hänet sen sijaan Alnarpin maatalouskouluun, josta hän valmistui agronomiksi 1890. Valmistuttuaan hän lähti Yhdysvaltoihin, jossa hän hankki elantonsa lammaskauppiaana ja varieteelaulajana. 1890-luvun lopussa hän palasi Ruotsiin ja ryhtyi vuokraviljelijäksi Ingaröön Brunnsin kartanoon, joka kuului hänen isänsä sääntöperintöomaisuuteen. Lopulta hän kyllästyi maanviljelyyn ja perusti 1907 Ruotsin ensimmäisen autoalan yrityksen, Bilbolaget i Stockholm, joka tarjosi vuokrattavaksi sen ajan todellisia luksusautoja.

Tuolloin hän kiinnostui lentämisestä, matkusti Pariisiin keväällä 1910 saadakseen lentäjänkoulutuksen, ja niin hänestä tuli Ruotsin ensimmäinen lentäjä. Palattuaan Ruotsiin hän lensi 24. elokuuta 1910 Öresundin yli, ja 19. toukokuuta 1911 tehtiin lento Ladugårdsgärdetissä Tukholmassa suuren yleisön edessä. Vuonna 1911 hän perusti Skandinaviska Aviatik AB:n ja perusti Malmslättiin lentokoulun "jolla oli kaksi lentokonetta, auto ja mekaanikko, kaikki ranskalaista alkuperää". Loppuvuodesta 1916 hän muodosti Nordiska Aviatik AB:n. Hän ryhtyi itse toimitusjohtajaksi, ja yhdessä työnjohtaja P. Wadenstiernan ja 30-henkisen työntekijäjoukon kanssa rakennettiin lentokone valtion laskuun.

5. maaliskuuta 1917 Carl Cederström täytti 50 vuotta. Hän suunnitteli tarkoin syntymäpäivänsä, ja lehdet kirjoittivat tapahtumasta runsaasti. Henkilökohtaisen onnittelun kävivät esittämässä muun muassa hänen ystävänsä Albert Engström, Bruno Liljefors ja Anders Zorn, jokainen toi oman maalauksensa. Näiden ystäviensä kanssa hän kuului Bullerölagetiin, joka oli muodostettu Bullerön saaristoon, jonka Bruno Liljefors oli ostanut 1908. Cederström oli itseoikeutettu keskushahmo ja jätti harvoin väliin keväistä merilintumetsästystä. 

Cederström oli vuosina 1900–1906 naimisissa kirjailija Marika Stiernstedtin kanssa, ja he saivat tyttären Lena Cederströmin. 1909 hän avioitui taidemaalari Minna Poppiuksen (1883–1984) kanssa, ja he saivat tyttären Ulla-Metta Cecilia (Mascha) Cederströmin.

Cederström kuoli 29. kesäkuuta 1918 Ahvenanmerellä, jossa hän oli pilotti C. G. Krokstedtin kanssa siirtolennolla Furusundista Suomeen. Hänet on haudattu Ingarön hautausmaalle toisen vaimonsa Minna Cederströmin viereen.

## Kirjallisuutta
*Hasse Zetterström, Carl Cederström – en minnesbok, 1919, Albert Bonniers förlag 
* Kåa Wennberg, Flygbaronen Carl Cederström, 1999
Porras (hallintopitäjä)

**Porras** (), aiemmalta nimeltään 1500-luvun alkuvuosikymmeniin asti Loimo, oli suomalainen Ruotsin vallan ajan hallintopitäjä, joka sijaitsi Hämeessä. Nimi Porras johtuu nykyisen Tammelan Portaan kylästä, joka oli pitäjän keskuspaikkana 1530-luvulta alkaen.

Hallintopitäjät perustettiin Hämeeseen aivan 1300-luvun lopulla. Loimon hallintopitäjän syntyajankohtaa ei tiedetä, mutta varhaisin tieto siitä on vuodelta 1458. Pitäjän varhaisin keskus lienee ollut jossain Tammelan Pyhäjärven pohjoisrannan kylässä. 

Hallintopitäjä oli jakautunut neljään neljänneskuntaan, jotka olivat: Pitkäjärven neljänneskunta, Hirsjärven neljänneskunta, Tammelan neljänneskunta ja Jokioisten neljänneskunta. Näistä kaksi ensin mainittua vastasivat alueeltaan likimain Someron ja kaksi jälkimmäistä Tammelan kirkkopitäjää, johon 1800-luvulle asti kuuluivat suurimmaksi osaksi myös nykyiset Forssan, Jokioisten, Humppilan ja Ypäjän alueet. Hirsjärven neljänneskuntaan kuuluivat vuoteen 1617 saakka myös silloisen Lohjan seurakunnan seitsemän pohjoisinta kylää nykyisen Pusulan alueella.

1500-luvun alkuvuosikymmeninä, viimeistään 1530, hallintopitäjän nimi muuttui Loimosta Portaaksi pitäjän keskuksen siirryttyä Portaan kylään Hämeen härkätien varteen. 

Portaan hallintopitäjä lakkasi olemasta viimeistään 1700-luvulla, kun Somero ja Tammela muodostuivat omiksi nimismiespiireikseen.

## Loimon eli Portaan hallintopitäjään kokonaan tai osittain kuuluneet nykyiset kunnat

* Forssa
* Humppila
* Jokioinen
* Somero
* Tammela
* Ypäjä

## Katso myös
* Lounais-Häme

## Lähteet
Aurinko ja tuuli

__NOTOC__
**Aurinko ja tuuli** on Mattijuhani Koposen ja Upi Sorvalin luonnonsuojelu-aiheinen studioalbumi, joka julkaistiin alun perin vuonna 1980. Rocket Records julkaisi levystä ensimmäisen CD-version 6. elokuuta 2008.

## Kappaleet
Kaikki kappaleet säveltänyt ja sovittanut Upi Sorvali sekä sanoittanut Mattijuhani Koponen.

#
#
#
#
#
#
#
#
#
#
#
#
#

## Kokoonpano

### Muusikot
* Upi Sorvali – laulu, lyömäsoittimet, kapellimestari, tuottaja
* Esa Juutilainen – laulu, puhe
* Pentti Lahti – laulu, puhe
* Peter Lerche – kitara
* Timo Tuovinen – basso, tuottaja
* Markku Hillilä – rummut
* Jouni Heinosen Jousikvartetti – jousisoittimet
* Anssi Tikanmäki – kosketinsoitin, laulu

### Solistit
* Anita Pajunen
* Eeva Ranta
* Reijo Karvonen
* Tiina Tuovinen

### Tuotanto
* Petri Peltola – äänittäjä
* Erkki Hyvönen – äänittäjä (jouset)
* Markku Tanttu – grafiikka

## Lähteet

## Aiheesta muualla
* Levyn esittelysivu Rocket Recordsin kotisivuilla 
* ''Aurinko ja tuuli'' discogs.com -sivustolla
Yläarktinen

**Yläarktinen alue** on tundran pohjoisosa, joka on lähinnä polaariaavikkoa tai arktista puoliaavikkoa. Jäätiköiden ulkopuolista yläarktista aluetta luonnehtii kasvillisuuden ja eläimistön niukkuus. Tyypillistä yläarktista aluetta on Grönlannin pohjois- ja luoteisrannikoilla. Yläarktisella alueella viihtyvät muun muassa naali, myskihärkä ja susi.

## Yläarktiset Huippuvuoret
Eräs määritelmä laskee yläarktiseksi alueen, jolla heinäkuun keskilämpötila on 4–8 °C. Tällöin yläarktiseksi luettaisiin Huippuvuoret. Siellä kasvukausi on noin 100 vuorokautta. Yleensä yläarktisella alueella kasvaa sammalia ja jäkäliä, ellei se ole polaariaavikkoa tai jäätikköä. Putkilokasvilajeja on vähän ja niitä kasvaa vain 20 prosentilla pinta-alasta. Esimerkiksi Huippuvuorilla kasvaa vain 164 alkuperäistä ja seitsemän ihmisen tuomaa lajia. Kasvit kasvavat parhaimmillaankin 30&nbsp;cm:n korkuisiksi. Yläarktisen alueen kasvillisuus on lähinnä saroja, heiniä, napaunikon (*Papaver dahlianum*) kaltaisia kukkakasveja ja lapinvuokkoa (*Dryas octopetala*). Huippuvuorilla elää suurista nisäkkäistä vain huippuvuortenpeuroja, jääkarhuja ja naaleja. Toisaalta Huippuvuorilla eivät ole menestyneet myskihärkä, napajänis ja jänis. Linnuista Huippuvuorilla viihtyvät säännöllisimmin muun muassa lokit, kihut ja jotkin kahlaajat.

## Yläarktisen alueen biomeja

## Lähteet
* *Pohjois-Euroopan luonto*, Eeva-Liisa Hallanaro, ym., Edita 2002, , s. 200
* *Valoa ja kaamosta*, Claes Bernes. Pohjoismaiden ministerineuvosto, Kööpenhamina 1996, s. 62. , ISSN 0903-7004.

### Viitteet
Õrsava

**Õrsava** (myös *Ersava*) on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. 

Kylä sijaitsee 40 metrin korkeudella merenpinnasta. Linnuntietä Õrsavasta on matkaa Värskan kunnan keskukseen noin 1,5 kilometriä, Määsovitsaan n. 2 km, Verhulitsaan n. 1,3 km, Väike-Rõsnaan n. 4,2 km, Tonjaan n. 4,7 km ja Lutepäähän n. 5,4 km.

Kylän alueella sijaitsee Õrsavan järvi, joka on osa Värskan lahtea. Järven rannalla sijaitsi Viron ensimmäisen itsenäisyyskauden aikana Värskan leiri, koko nimeltään Viron Tasavallan Puolustusvoimien Petserin Pohjoisleiri.

## Lähteet

## Aiheesta muualla
*Falling Rain Genomics
Arte

**Arte** (*Association relative à la télévision européenne*) on vuonna 1992 toimintansa aloittanut ranskalais-saksalainen julkisen palvelun televisiokanava. Sen ohjelmistossa painottuvat kulttuuri ja eurooppalaisuus, ja sen pääkonttori on Strasbourgissa.

Arte on kansainvälinen ja kaksikielinen yhteisyritys yhtiömuodoltaan eurooppalainen taloudellinen etuyhtymä (ETEY). Pääkieltensä ranskan ja saksan lisäksi Arte tarjoaa osan ohjelmistaan englanniksi, espanjaksi, puolaksi ja italiaksi.

## Historia

Ajatus ylikansallisesta eurooppalaisesta televisiokanavasta heräsi 1980-luvun lopulla, kun eurooppalainen yhdentyminen oli muutenkin ottamassa askelia eteenpäin. Vuonna 1988 Ranskan presidentti François Mitterrand ja Länsi-Saksan liittokansleri Helmut Kohl antoivat sille tukensa, minkä jälkeen Ranskan hallitus ja Länsi-Saksan osavaltiot alkoivat valmistella asiaa. Vuonna 1991 perustettiin kolme yhtiötä, Strasbourgissa majaansa pitävä Arte GEIE sekä sen ranskalainen ja saksalainen toimitus Pariisissa ja Baden-Badenissa. Ranskalainen toimitus oli jo vuonna 1986 perustettu Sept (Société d'édition de programmes de télévision), joka nimettiin Arte Franceksi vuonna 2000.

Arte aloitti lähetyksensä 30. toukokuuta 1992 suoralla avajaisjuhlalla Strasbourgin oopperatalosta. Vuonna 1993 Belgian ranskankielinen yleisradioyhtiö RTBF solmi yhteistyösopimuksen Arten kanssa. Pian Arte aloitti yhteistyön myös monien muiden eurooppalaisten yleisradioyhtiöiden kanssa, niiden joukossa suomalainen Yle vuonna 1999.

## Saatavuus

Arten lähetyksiä voi vastaanottaa Ranskassa ADSL-laajakaistan kautta, maanpäällisinä digilähetyksinä, kaapelilla ja satelliitilla, Saksassa maanpäällisinä digilähetyksinä, kaapelilla ja satelliitilla, Sveitsissä satelliitilla, ADSL:llä ja kaapelilla, Itävallassa satelliitilla, maanpäällisinä digilähetyksinä, ADSL:llä ja kaapelilla, Belgiassa satelliitilla, ADSL:llä ja kaapelilla, ja muualla Euroopassa sekä Afrikassa satelliitilla. Lisäksi osa ohjelmista on maksutta katsottavissa Arten sivuilta maailmanlaajuisesti.

## Organisaatio

Artella on kaksi omistajaa: *Arte France* (omistajia France Télévisions (45 %), Ranskan valtio  (25 %), Radio France (15 %) ja INA (15 %)) ja *Arte Deutschland TV GmbH* (omistajia ARD (50 %) ja ZDF (50 %)).

## Lähteet

## Aiheesta muualla

*Kotisivut
Vânia Fernandes

**Vânia Fernandes** (s. 1985 Funchal) on portugalilainen laulaja.

Fernandes voitti Portugalin television järjestämän kykyjenetsintäkilpailun *Operação Triunfon* kolmannen kauden 2007–2008. Samana vuonna hän valmistui Madeiran musiikkiopistosta.

Fernandes edusti Portugalia vuoden 2008 Eurovision laulukilpailussa Belgradissa kappaleella ”Senhora do mar (Negras águas)”. Hän sijoittui omassa semifinaalissaan toiseksi ja finaalissa 13:nneksi 69 pisteellä.

## Lähteet

## Aiheesta muualla
*Kotisivut
Tapio Horila

**Tapio Horila** (2. helmikuuta 1910 Tyrvää – 15. huhtikuuta 2006 Somero) oli suomalainen filosofian tohtori, opettaja ja kotiseututyön vaikuttaja Somerolla. 

## Opettaja
Horila toimi suomen kielen lehtorina Someron yhteiskoulussa vuosina 1939–1973. Opettajana Horila oli pidetty ja arvostettu. Hänen tunnettuihin oppilaisiinsa Someron yhteiskoulussa kuuluvat muiden muassa M. A. Numminen ja Rauli Badding Somerjoki. 

## Kotiseututyö
Horilan tunnetuimpiin aikaansaannoksiin somerolaisessa kotiseututyössä kuuluu vuonna 1956 avattu Someron torppamuseo. 

Horilan julkaisuja kotiseututyön alalta ovat kokoelmat *Someron sananparsia* (1977), kaskukokoelmat *Ilo irti* (1979) ja *Velmuiluja* (1980) sekä lukuisat eri yhteyksissä julkaistut muut kirjoitukset, joita on koottu Horilan 80-vuotisjuhlakirjaan * Lehtori ja hänen syrjähyppynsä* (1990). Myös vuonna 1973 julkaistun, toisen Tyrvään yhteiskoulun kasvatin Pertti Virtarannan toimittaman  *Someron murrekirjan* synnyssä Horila oli yhtenä aloitteentekijänä. 

## Tunnustuksia
Ansioistaan kotiseututyön kehittäjänä ja perustajana Somerolla Horila palkittiin kotiseutuneuvoksen arvonimellä. 

## Kirjallisuutta
*
*
*
*
* 
* 

## Lähteet

## Aiheesta muualla
*
*
Väike-Rõsna

**Väike-Rõsna** on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. 

Kylä sijaitsee 31 metrin korkeudella merenpinnasta. Linnuntietä Väike-Rõsnasta on matkaa Kremessovaan noin 0,9 kilometriä, Määsovitsaan n. 2,2 km, Tonjaan n. 1,5 km, Värskan kunnan keskukseen n. 2,8 km, Õrsavaan n. 4,2 km, Lüübnitsaan n. 8,4 km ja Lutepäähän n. 8,7 km. Kylässä on tsasouna.

Kylässä on kahdeksan pitkää ja kaksi pyöreää hautakumpua, jotka ovat peräisin vuosien 500 ja 999 väliseltä ajalta. Vuosina 1976–1977 hautakummuilla tehtiin arkeologisia kaivauksia ja kummuista löydettiin saviastioiden paloja, pronssiesineitä sekä rituaaleissa käytetyn puurakennuksen jäännöksiä.

## Lähteet

## Aiheesta muualla
*Väike-Rõsnasta Setomaa Valdade Liitin sivuilla
Bianca Beauchamp

**Bianca Beauchamp** (s. 14. lokakuuta 1977 Montreal, Quebec, Kanada) on kanadalainen fetissi- ja glamour malli ja pornonäyttelijä. Hänen äitinsä on italialainen. Beauchamp on nimetty Bianca Jaggerin mukaan. Seksuaaliselta suuntautumiseltaan Beauchamp on biseksuaali.

## Lähteet
RIL

**RIL ry** (vuoteen 2020 Suomen Rakennusinsinöörien Liitto RIL ry) on rakennus- ja kiinteistöalalla työskentelevien diplomi-insinöörien ja alan opiskelijoiden valtakunnallinen etujärjestö. Järjestö tarjoaa jäsenistölleen alan täydennyskoulutusta, julkaisee oppaita, ohjeita ja kirjallisuutta, antaa suosituksia sekä valvoo jäsentensä ammatillisia etuja. Yhdistys on perustettu vuonna 1934, ja sen jäsenmäärä on reilut 6&nbsp;500 henkilöä.

Alueellinen toiminta jakaantuu kolmeen alueosastoon: Lounais-Suomen, Pirkanmaan ja Pohjois-Suomen osastot. 

Järjestön 12-jäsenisen hallituksen puheenjohtajana on toiminut vuodesta 2024 Annina Peisa. Järjestöllä on palveluksessaan vajaat parikymmentä henkilöä. RILin toimisto sijaitsee Helsingissä.

## Katso myös
* Tekniikan akateemiset ja arkkitehdit -matrikkeli
* RIL-palkinto

## Lähteet

## Aiheesta muualla
* RIL ry:n verkkosivut
Ty Panitz

**Ty Panitz** (s. 19. huhtikuuta 1999) on yhdysvaltalainen näyttelijä. Hän teki debyyttinsä vuonna 2005 roolilla Raja Gosnellin elokuvassa *Sinun, minun ja meidän*. Hänellä on sittemmin ollut vaihtelevia osia niin elokuvissa kuin televisiossakin. Tv sarjassa Bones Ty esittää päähenkilön Seeley Boothin (David Boreanaz) lasta Parkeria.

## Aiheesta muualla
*
Floriana FC

**Floriana FC** on jalkapalloseura Maltan Florianasta. Se pelaa maansa korkeimmalla sarjatasolla Maltan Valioliigassa. Joukkue perustettiin vuonna 1894, ja se on St. George's FC:n ohella maan vanhin.

Floriana on voittanut Maltan Valioliigan mestaruuden 25 kertaa ja on näin maansa toiseksi menestynein seura Sliema Wanderers FCn jälkeen. 

## Meriitit
* **[[Maltan Valioliiga]]n voitto: (25)** 
1910, 1912, 1913, 1921, 1922, 1925, 1927, 1928, 1929, 1931, 1935, 1937, 1950, 1951, 1952, 1953, 1955, 1958, 1962, 1968, 1970, 1973, 1975, 1977, 1993
* **Maansa cup (FA, MFA, Cousis shield: (25)**
** FA: 1938, 1945, 1947, 1949, 1950, 1953, 1954, 1955, 1957, 1958, 1961, 1966, 1967, 1972, 1981, 1992, 1994
** MFA: 1919, 1913, 1928, 1929
** Cousis shield: 1922, 1923, 1931

## Lähteet

## Aiheesta muualla
*Joukkueen virallinen sivusto
Hesperidengärten

**Hesperidengärten** () on puistoalue Nürnbergissä, St. Johanniksen kaupunginosassa. Se kuuluu myös osaksi  Nürnbergin historiallista mailia.

Puisto on saanut nimensä kreikkalaisesta mytologiasta, jonka takia sinne on myös istutettu sitruspuita. Hesperidit olivat antiikin mytologiassa jumalten puutarhan, jossa kasvoi kultaisia hedelmiä, vartioita. Keskiajalla Johanniksessa asui vauraita kaupunkilaisia, jotka toivat tuulahduksen eteläistä kulttuuria kotimaiseen puutarhaansa. Barokin aikaan rikkaat kauppiaat hakivat yleellisten huvittelupuutarhojen sijaan minimalistista koristepuutarhatyyliä, johon kuului useita patsaita ja kaivoja. 

1980-luvun alussa puisto kunnostettiin uudestaan. Sen toinen pää sijaitsee Johannisstraße 47:llä ja toinen pää Johannisstraße 13:n kohdalla. Puiston läpi järjestetään turisteille ohjattuja kierroksia, joilla selvennetään puiston historiaa.
Sheriffi McCloud

**Sheriffi McCloud** on yhdysvaltalainen television poliisisarja, jota lähetettiin vuosina 1970–1977. Nimiroolissa poliisi Sam McCloudina esiintyi Dennis Weaver. Hänen roolihahmonsa oli väliaikaisella komennuksella New Yorkissa oleva maalaispoliisi Taosin pikkukaupungista New Mexicon osavaltiosta.

Suomessa sarjaa esitti 1970-luvulla Mainostelevisio vuoroviikoin niin ikään NBC:n tuottamien sarjojen *[[Columbo]]* ja *[[Poliisipäällikkö McMillan ja vaimo]]* kanssa. Useimpien MTV:n ohjelmavalintojen tavoin *[[Helsingin Sanomat|Helsingin Sanomien]]* tv-kriitikko Jukka Kajava arvosteli tätäkin mielestään tyhjänpäiväistä väkivaltasarjaa usein ironisin sanakääntein.

Suomessa julkaistiin ensimmäinen tuotantokausi DVD:nä marraskuussa 2010.

## Pääosissa

## Lähteet

## Aiheesta muualla
*
Turanga Leela

**Turanga Leela** on kuvitteellinen hahmo *[[Futurama]]*-televisiosarjassa. Leelan ääninäyttelijä on Katey Sagal.  

## Elämä
Leela hylättiin syntymän jälkeen. Hän kasvoi orpokodissa luullen olevansa tuntematonta rotua edustava avaruusolento, koska hänellä on vain yksi suuri silmä keskellä otsaa. Sarjan edetessä Leelalle paljastuu, että hän onkin mutantti viemäreistä. 

Leela oli töissä syväjäädytyslaboratoriossa, kunnes hän ystävystyi ihmispoika Philip J. Fryn ja Bender-nimisen robotin kanssa. Yhdessä he menivät töihin Planet Expressiin, jossa hänestä tuli miehistön kapteeni.

Jaksossa ”Leelan leikkaus” () Leela pääsee leikkaukseen, jossa hänelle tehdään tekosilmä. Loppujen lopuksi hän käy uudestaan leikattavana muuttuakseen takaisin yksisilmäiseksi.

Leelalla on myös Nibbler-niminen lemmikkieläin.

Leela on omituinen suhde kapteeni Zapp Branniganin kanssa, joka sai alkunsa heidän kohtaamisestaan Vergon 6 -planeetalla. Leela on ollut naimisissa neljän hahmon kanssa:

*Alcazarin, jaksossa ”Komea kyklooppi” (*A Bicyclops Built for Two*)
*Philip J. Fryn, jaksossa ”31. vuosisadalla” (*Time Keeps on Slippin*)
*Robottipaholaisen, jaksossa ”Kaupat paholaisen kanssa” (*The Devil’s Hands Are Idle Playthings*)
*Lars Fillmoren, elokuvassa *[[Benderin jättikeikka]]* (*Futurama: Bender’s Big Score*)

## Lähteet
Peltomyyrät

**Peltomyyrät** eli **ruohomyyrät** (*Microtus*) on pienikokoisten jyrsijöiden suku. Siihen kuuluvat peltomyyrä, kenttämyyrä, lapinmyyrä, idänkenttämyyrä ja kuutisenkymmentä muuta myyrälajia, joita elää Euroopassa, Aasiassa ja Pohjois-Amerikassa. Nisäkästoimikunnan ehdotus suvun uudeksi suomenkieliseksi nimeksi on *ruohomyyrät*.

Peltomyyrät syövät tyypillisesti kasvien meheviä osia. Niillä on lyhyet jalat ja pienet korvat. Vartalon pituus vaihtelee kahdeksasta kahdeksaantoista senttiin, häntä kahdesta kymmeneen senttiä tulee siihen lisäksi. Painoa on lajista riippuen 20–170 grammaa.

## Lähteet

## Aiheesta muualla
* Laji.fi: Ruohomyyrät (''Microtus'')
* 
* ITIS: Microtus
Hypsipyle

**Hypsipyle** () oli kreikkalaisessa mytologiassa Thoaan, Lemnoksen kuninkaan tytär.

Lemnoksen naisten jätettyä kunnioittamatta Afroditea, tämä rangaistukseksi langetti heihin epämiellyttävän hajun. Tämän seurauksena heidän puolisonsa toivat itselleen Traakiasta orjattaria rakastajattarikseen, jolloin tästä raivostuneina saaren naiset surmasivat miehensä yön aikana; ainoastaan Hypsipyle säästi isänsä ja kätki tämän. Tapahtuman jälkeen Hypsipyle nousi saaren kuningattareksi.

Pian tämän jälkeen argonautit saapuivat Kolkhiista saarelle ja viettivät lähteestä riippuen useista päivistä aina kahteen vuoteen saakka saaren naisten kanssa. Heidän johtajansa Iason saattoi Hypsipylen raskaaksi ja vannoi tälle ikuista uskollisuutta, ja Hypsipyle synnytti hänelle kaksoset, Euneuksen ja Nebrofonoksen. Iasonin lähdettyä saarelta hän unohti nopeasti lupauksensa.

Saaren muiden naisten saatua tietää Hypsipylen säästäneen isänsä, he karkottivat tämän poikineen saarelta. Merirosvot ottivat hänet vangikseen ja myivät hänet Lykurgokselle, Nemean kuninkaalle, joka asetti hänen tehtäväkseen nuoren kruununprinssi Ofelteen kasvattamisen.

Kun seitsemän Thebaa vastaan marssinutta sotapäällikköä kulki Nemean läpi, kysyivät he Hypsipyleltä lähteen sijaintia. Hypsipyle jätti Ofelteen maahan ja lähti näyttämään lähimmän kaivon, mutta tämän aikana paikalle saapunut käärme kuristi pojan kuoliaaksi. Lykurgoksen aiottua surmata lapsensa hoitajan kostoksi Adrastos pelasti Hypsipylen hengen.

## Lähteet
Frederick True

**Frederick William True** (8. kesäkuuta 1858 Middletown, Connecticut – 25. heinäkuuta 1914) oli yhdysvaltalainen biologi ja vuodesta 1878 vuoteen 1897 biologian osaston ylimmäinen kuraattori Yhdysvaltain kansallismuseossa, joka nykyään kuuluu Smithsonian-instituuttiin.

True valmistui New Yorkin yliopistosta vuonna 1878 luonnontieteiden kandidaattina. Hänen erityisalaansa olivat valaat, joista Truen valas on nimetty hänen mukaansa. Vuodesta 1881 kuolemaansa asti hänet liitettiin läheisesti Smithsonian-instituuttiin.
Valjala

**Valjala** on pienkauppala (alevik) ja entinen kunta Saarenmaalla, Virossa. Valjala liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala.  

## Entinen kunta
Pinta-alaa kunnalla oli 180,02 neliökilometriä ja asukkaita siellä oli 1&nbsp;416 (1.1.2010). 

Ennen toista maailmansotaa Valjalassa asui yli 3&nbsp;900 ihmistä. Kunnan korkein piste sijaitsi 10,5 metriä merenpinnan yläpuolella. Valjalan kunnanjohtajana toimi Kaido Kaasik ja kunnan keskus oli nimeltään Valjala.

Valjalan naapurikunnat olivat Pihtla lännessä, Leisi pohjoisessa, Orissaare koillisessa ja Laimjala idässä. Kaakossa ja etelässä kunta rajautui Itämereen. Kunnan alueella virtaavat joet olivat Lõve jõgi, Maadevahe ja Võhkse.

Kunnassa toimi Valjala Põhikool -koulu sekä Valjala Lasteaed -päiväkoti. Vuosina 1240–1270 rakennettu Valjalan kirkko on luultavasti Viron vanhin maaseudulle rakennettu kirkko.

## Kylät

Kunnassa oli yksi pienkauppala (*alevik*) ja 32 kylää ():
Ariste, Jursi, Jõelepa, Jööri, Kalju, Kallemäe, Kalli, Kogula, Koksi, Kuiste, Kungla, Kõnnu, Kõriska, Lööne, Männiku, Nurme, Oessaare, Põlluküla, Rahu, Rannaküla, Röösa, Sakla, Siiksaare, Turja, Tõnija, Undimäe, Valjala, Vanalõve, Veeriku, Vilidu, Võrsna, Väkra ja Väljaküla.

## Väestö
Vuonna 2011 Valjalan kunnassa oli 1 176 asukasta, joista 1 164 (99,0 %) oli virolaisia, 3 (0,3 %) venäläisiä ja 9 (0,8 %) muita kansallisuuksia.

## Lähteet

## Aiheesta muualla
Immediate Response 2008

**Immediate Response 2008** oli United States European Commandin tuella Georgiassa 1.7.-31.7.2008 järjestetty prikaatitason komentopaikkaharjoitus (CPX). Harjoituksen ilmoitettuna tarkoituksena oli valmistaa georgialaisia joukkoja kaupunkisotaan Irakissa.

Harjoitus tapahtui pääasiassa Vazianin sotilasalueella, ja siihen osallistui mm. maahanlaskujoukkoja Southern European Task Forcesta Vincenzasta sekä 21th Theater Sustainment Command Kaiserslauternista kuin myös Yhdysvaltain merijalkaväen 25. prikaatin 3. pataljoona reserviyksikkö Ohiosta.  Harjoituksen jäljiltä elokuuksi jäi Georgiaan vielä 127 sotilasneuvonantajaa.

Harjoitukseen osallistui kaiken kaikkiaan 1 630 sotilasta, joista 1 000 Yhdysvalloista. Ukraina, Azerbaidžan ja Armenia lähettivät paikalle kymmenen sotilashenkilöä kukin.

Venäjän federaatio piti samoihin aikoihin Kaukasuksen raja 2008 -sotaharjoituksen, joka suoritettiin 6 000 sotilaan voimalla varustuksena noin 250 panssarivaunua, miehistönkuljetusvaunua, telatykkiä sekä enemmän kuin 30 sotilaslentokoneen ja helikopterin voimalla. 

## Lähdeviitteet

## Lähteitä
* army.mil/news http://www.army.mil/-news/2008/07/17/10953-security-cooperation-exercise-immediate-response-2008-begins-with-official-ceremony-in-republic-of-georgia/ Security cooperation exercise Immediate Response 2008 begins with official ceremony in Republic of Georgia
* 21th Theater Support Command http://www.21tsc.army.mil/bluebottomframe.htm  kuvia ja artikkeleita

## Katso myös
*Vazianin sotilastukikohta
*Etelä-Ossetian sota 2008

## Aiheesta muualla
*YouTube http://www.youtube.com/watch?v=QyqQZWXtGKk kuvia Vazianin sotilastukikohdasta harjoituksen aikana
FM2000

__NOTOC__
**FM2000** (oik. **Fucking Millenium 2000**) on metallia esittävä yhtye, joka on kotoisin Pieksämäeltä. Yhtyeen perustivat vuonna 1999 Kosmo (rummut), Rota (kitara) ja Sebü (laulu ja basso). Aluksi yhtye esiintyi englanniksi soittaen lähinnä cover-kappaleita. Kielen suomeksi vaihtamisen, Vepan (kitara) yhtyeeseen liittymisen ja erilaisten kokeilujen jälkeen yhtye löysi itseään tyydyttävän musiikkityylin. Yhtyeen musiikkityyliä kuvaillaan sekoitukseksi metallia, punkkia, humppaa sekä etnistä musiikkia.

Yhtyeen musiikillista tyyliä on verrattu System of a Downiin, minkä yhtye myös itse on maininnut suureksi vaikuttajakseen.
Yhtye voitti Vuoden tulokas -palkinnon Finnish Metal Awardseissa vuonna 2010.

## Jäsenet
* Antti "Rota" Junttila – laulu
* Ville "Vepa" Vehviläinen – kitara & huuto
* Eetu "Ipi" Huttunen – rummut 
* Herkko "Bili" Huttunen – basso
* Joonas "Jotor" Kolehmainen – kitara

### Entiset jäsenet
* Teemu "Sebu" Seppälä – laulu, bassokitara
* Jukka "Kosmo" Kröger – rummut 
* Vesa Tamminen – kitara (vieraili bändin kokoonpanossa toisena live-kitaristina yhtyeen alkuaikoina)

## Diskografia
:
### Studioalbumit
* 
* 
* 
* 
* 
* 
* 
* Happohotelli (2024)

## Lähteet

## Aiheesta muualla

* 
*
Treski

**Treski** on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. 

Kylä sijaitsee 39 metrin korkeudella merenpinnasta. Linnuntietä Treskistä on matkaa Suur-Treskiin noin 0,7 kilometriä, Soeen n. 2,5 km, Õrsavaan n. 2,9 km, Värskan kunnan keskukseen n. 3,6 km, Tonjaan n. 5,1 km, Kremessovaan n. 6,3 km ja Mikitamäeen n. 7 km.  

Ensimmäinen maininta kylästä on vuodelta 1652. Tuolloin kylä tunnettiin nimellä *Trostka*. Kylän nykyinen nimi on ilmeisesti johtunut ruokoa tarkoittavasta sanasta "trostnik", sillä kylässä käytettiin ruokoa oljen sijasta kattomateriaalina.

Kylä on vuosina 1908–1984 eläneen lauluemo Akuliina Pihlan kotipaikka. Pihlan tytär Aino Närap seuraa nykyisin äitinsä jälkiä kansanlaulajana. Treskissä on tapana juhlia juhannusta juhannusnuotiolla.

## Lähteet

## Aiheesta muualla
*Treskistä Setomaa Valdade Liitin sivuilla